Germaniyaning Hamburg shahrida boks bo‘yicha jahon chempionatining yarim final janglari boshlandi. 49 kilogrammgacha vazn toifasida ishtirok etayotgan Hasanboy Do‘smatov yarimfinal bellashuvida kolumbiyalik Yuberjyen Martinesga qarshi ringga chiqdi. Ushbu jangda o‘zbekistonlik bokschi raqibiga hech qanday imkoniyat qoldirmay (5:0) g‘alaba qozondi va final yo‘llanmasini qo‘lga kiritdi. Foto: AIBA Foto: AIBA Foto: AIBA Endi finalda Hasanboyga kubalik Yohanis Argilagos raqiblik qiladi. Bu sportchi yarim finalda Qozog‘iston vakili Jo‘mart Yerjanni 5:0 hisobida mag‘lubiyatga uchratdi. Foto: AIBA